Mikor a hírhedt kitalált karakter,
Carrie White felgyújtva otthagyta a szalagavató termet,
és rettegést hozott a városra,
a telekinézis erejére hagyatkozott,
vagyis arra, hogy képes fizikai tárgyakat manipulálni csupán az elméje segítségével.
Amíg Carrie csak fikció, kitalált, regénybeli figura,
a telekinézisbe vetett hit egyáltalán nem kitalált.
Évszázadokon át sokan állították, hogy megvan bennük az erő,
hogy csupán elméjüket használva irányítsák tárgyak mozgását.
Levitáció, akaratra nyíló ajtók és kanálhajlítás –
mind érdekes példák.
Megtörténnek a Mátrixban, amikor Neo a levegőben állít meg lövedékeket,
és ez az a képesség, amit Yoda tökéletesített.
De vajon létezik a telekinézis,
vagy kitaláció, mint Carrie, Yoda és Neo?
Hogy kiderítsük, a telekinetikus állításokat
tudományos módszerekkel kell kiértékelnünk.
A telekinézis a parapszichológia tudományág része,
amelyben a tudósok pszichikai jelenségeket figyelnek meg.
A parapszichológusok kutatásaikra tudományként tekintenek,
de ezzel a többi tudós nem ért egyet.
Kezdjük néhány alapvető megfigyeléssel!
1. megfigyelés:
Rengeteg telekinézissel kapcsolatos anekdota kering a világban,
de nincs tudományos bizonyíték arra, hogy létezne;
egyik vizsgálatot sem tudományos módszerrel végezték,
vagy ismételték meg laboratóriumi körülmények között, bizonyítva létezését.
Az 1930-as években a parapszichológia atyjának nevezett Joseph Banks Rhine
laborban vizsgálta, hogy az emberek képesek-e telekinézissel elérni,
hogy egy dobókockát eldobva, az, egy akaratuk szerinti számra essen.
Ezután azonban a tudósok nem tudták az eredményeit reprodukálni,
ami kulcsfontosságú az elméletek bebizonyításához,
ezért itt volt egy kis bökkenő.
A tudósok mellett,
rengeteg, önmagát telekinetikusnak valló ember van,
de mindannyian csalóknak bizonyultak, vagy nem tudták bemutatni képességüket
általuk nem teljesen uralt körülmények között, ami arra utal,
hogy befolyásolták a szituációt, hogy kedvük szerinti eredményt kapjanak.
Manapság rengeteg pénzt kínálnak különböző szervezetek bárkinek,
aki be tudja bizonyítani, hogy különleges képességei, mint a telekinézis, valódiak.
Viszont ezek a jutalmak még nem találtak gazdára.
2. megfigyelés:
Amikor a telekinézist kutatjuk,
nincs megegyezés arról, hogy pontosan mit is mérünk.
Vannak-e erőteljes, Yoda-szerűen működő agyhullámok?
Mivel erről nincs egyetértés, nehéz megadni a kutatási alapelveket,
amelyek szükségesek az összes többi tudományágban is
az elképzelés érvényességének meghatározásához.
3. megfigyelés:
A tudomány lényege, hogy felfedezzük az ismeretlent.
A tudományos kutatás történetében
egész biztosan megtörtént már,
hogy az új felfedezések a megalapozott tudománnyal szembe kerültek,
és egész tudományágakat fordítottak meg.
Az ilyen felfedezések bizonyítását extra óvatossággal kell végezni,
hogy ellenálljanak a szkepticizmusnak.
A telekinézis esetében
az ötlet ellentmond az ismert tudománynak,
de jelenleg hiányoznak a meggyőző bizonyítékok.
Az univerzumunkat a fizika törvényei irányítják és magyarázzák,
melyek egyike kimondja, hogy agyhullámok képtelenek tárgyakat irányítani,
mivel sem az erejük, sem a hatótávolságuk nem elegendő ahhoz,
hogy a koponyánkon kívül bármit is befolyásoljanak.
A fizika kimondja, hogy az erők, melyek távolból befolyással lehetnek tárgyakra,
csak a mágneses és gravitációs erők.
A telekinézishez legközelebbi dolog, amit a tudomány magyarázni képes,
az egy robotkar gondolatokkal való irányítása.
A stroke-tól mozgásképtelen páciensek agyába,
a mozgást irányító részekbe, a kutatók kicsiny vezetékeket építhetnek be,
és megtaníthatják a pácienst, hogy a mozgó robotkarra koncentrálva
az agyuk kiegészítőjeként viselkedjen – és ez működik.
Ez lenyűgöző, de nem telekinézis.
A páciensek gondolatai nem homályos, észrevehetetlen dolgok.
Mérhető agyi jelek,
melyeket vezetékeken keresztül visznek át a robotba.
A tudomány képes mérni, tesztelni és megmagyarázni a mozgást,
és ezzel bizonyíthatjuk, hogy az ilyen agyi irányítás létező dolog.
A tudomány a bizonyítékok felhalmozódásának lassú folyamata,
ami vagy igazol, vagy cáfol egy elképzelést.
Amikor felsorakoztatjuk a bizonyítékokat,
láthatjuk, hogy melyik torony nő magasabbra,
és a telekinézis esetében ez nem az a torony, ami a létezését bizonyítaná.
Úgy tartják, hogy ez a misztikus jelenség nem éri el a tudomány mezsgyéjét,
és ez rendben is van.
Emiatt a telekinézis csupán személyes meggyőződéstől függ.
Ha valamit nem tudunk tudományosan bizonyítani,
akkor azt nem nevezhetjük tudományosnak sem.
A nyomozásunk végeredményben megmutatta,
hogy bármennyire is szeretnénk hinni abban,
hogy az erő bennünk van,
a telekinézis ügye továbbra is gyenge lábakon áll.
Bocsi Neo, Carrie és Yoda.
A képességeitek lenyűgözőek, de egyelőre, csak a filmekben valódiak.